cyanic-selkie/wikianc huggingface dataset:
சைபீர் கானரசு
சைபீர் கானரசு அல்லது வரலாற்றுரீதியாக துரன் கானரசு என்பது துருக்கிய-மங்கோலிய ஆளும் வர்க்கத்தினரால் ஆளப்பட்ட தென்மேற்கு சைபீரியாவில் இருந்த ஒரு துருக்கிய கானரசு ஆகும். இந்த கானரசின் வரலாறு முழுவதும் சய்பனிட் மற்றும் தைபுகிட் அரசமரபுகளின் உறுப்பினர்கள் இந்த கானரசின் ஆளும் வர்க்கத்தினராவதற்காக ஒருவருக்கொருவர் போட்டியிட்டனர். இந்த இரண்டு பழங்குடி இனங்கள் செங்கிஸ்கானின் மூத்தமகன் சூச்சியின் ஐந்தாவது மகன் சய்பனின் (ஷிபன்) வழிவந்த செங்கிஸ்கானை நேரடி தந்தை வழி முன்னோராகக் கொண்ட செங்கிஸ்கானின் வழித்தோன்றல்கள் ஆவர். இந்த கானரசு அமைந்திருந்த இடமும் ஒரு காலத்தில் மங்கோலியப் பேரரசின் பகுதியாக இருந்தது. பிற்காலத்தில் இந்த கானரசு அமைந்திருந்த இடம் வெள்ளை நாடோடிக் கூட்டம் மற்றும் தங்க நாடோடிக் கூட்டத்தின் ஆட்சியின்கீழ் வந்தது.
சைபீர் கானரசானது இனரீதியாக பல்வேறுபட்ட துருக்கிய சைபீரிய தாதர்கள், பஷ்கிர்கள் மற்றும் கன்டி, மன்சி மற்றும் செல்கப் உள்ளிட்ட பல்வேறு உரல் மொழிகளை பேசிய மக்களை ஆண்டது. பதிவிடப்பட்ட வரலாற்றிலேயே தொலைதூர வடக்கிலிருந்த முஸ்லிம் அரசு இந்த சைபீர் கானரசு தான். 1582 இல் எர்மக் டிமோஃபெயேவிச் இந்த கானரசை தோற்கடித்தது உருசியாவின் சைபீரியா படையெடுப்புகளின் தொடக்கத்தை குறிப்பதாக உள்ளது.
கலாச்சாரம்
சைபீர் கானரசின் முன்னணி இமாம்கள் மற்றும் முஃப்திக்கள் அண்டைய பகுதிகளான கசான் மற்றும் ஏன் சமர்கண்டில் கூட செல்வாக்கு மிக்கவர்களாக இருந்தனர். சைபீர் கானரசு தான் பதிவுசெய்யப்பட்ட வரலாற்றிலேயே அதிக வடக்கில் இருந்த முஸ்லிம் அரசு ஆகும்; அதன் பகுதிகள் ஆர்க்டிக் பெருங்கடலின் கடற்கரையின் பகுதிகளை கூட உள்ளடக்கியிருந்தது.
வரலாறு
தைபுகாவின் வழித்தோன்றல்கள் கட்டுப்படுத்திய டோபோல் மற்றும் நடு இர்திஸ் ஆகிய பகுதிகளுக்கு இடைப்பட்ட நிலப் பகுதிகளுக்கு போட்டிக்கு ஆள் இல்லாமலும் இல்லை. சூச்சியின் வழித்தோன்றல்களான சய்பனிட்கள் தொடர்ந்து அப்பகுதியை தங்களுக்கு உரியது என கூறினர். சய்பனிட் குடும்பத்தின் துணை கிளையின் உறுப்பினரான இபக் கான், மரை கொன்று சிம்கி-துராவை கைப்பற்றினார். மரின் பேரனான முகம்மது இர்டிஷின் அருகில் இருந்த கிழக்குப் பகுதிகளுக்கு தப்பி ஓடினார். அண். 1493 இல் ஒரு யுத்தத்தில் இபக்கை கொன்றார். மீண்டும் தைபுகாவின் வழித்தோன்றல்களின் ஆட்சி ஏற்பட்டது. சிம்கி-துராவிலேயே இருப்பதை முகம்மது விரும்பவில்லை. எனவே இர்டிஷ் பகுதியில் ஒரு புதிய தலைநகராக இஸ்கர் (அல்லது சைபீரை) தேர்ந்தெடுத்தார். 1552 இல் நடைபெற்ற கசன் மீதான உருசிய படையெடுப்பு காரணமாக தைபுகாவின் வழி தோன்றிய சிபிரின் கான் எதிகர் மாஸ்கோவுடன் நட்பு ரீதியிலான தொடர்பை ஏற்படுத்திக் கொள்ள முனைந்தார். ஆனால் எதிகர் சய்பனிட் அரசமரபைச் சேர்ந்தவரும் இபக்கின் பேரனும் ஆகிய குச்சுமால் சவால் விடுக்கப்பட்டார். பலவருட சண்டைகளுக்கு (1556–1563) பிறகு கடைசியாக எதிகர் இறந்தார். குச்சும் கான் ஆனார்.
லசந்த விக்கிரமதுங்க
லசந்த விக்கிரமதுங்க (Lasantha Wickramatunga, 5 ஏப்ரல் 1958 - சனவரி 8, 2009) இலங்கையின் பிரபலமான ஊடகவியலாளரும் பத்திரிகை ஆசிரியரும், வழக்கறிஞரும் ஆவார். இவர் கொழும்பில் இருந்து வெளியாகும் த சண்டே லீடர் என்ற ஆங்கில ஞாயிறு இதழ், மற்றும் புதன் தோறும் வெளிவரும் "மோர்ணிங் லீடர்" வார ஏட்டின் ஆசிரியராகவும் இருந்து வந்தார். 8 ஜனவரி, 2009 இல் இவர் இனந்தெரியாதோரால் கொழும்பில் சுட்டுக் கொல்லப்பட்டார்.
லசந்த விக்கிரமதுங்க இலங்கை அரசுக்கெதிராகவும் பல அரசியல்வாதிகள் தொடர்பாகவும் ஆயுதக் குழுக்கள் தொடர்பாகவும் மிக நீண்டகாலமாக மிகக் கடுமையான கட்டுரைகளை "சண்டே லீடர்', மோர்னிங் லீடர் மற்றும் ஞாயிறு சிங்களப் பத்திரிகையான "இருதின' என்பன வெளியிட்டு வந்ததால் இவர் பல ஆண்டுகளாக்க தொடர்ந்து கடுமையான அச்சுறுத்தல்களுக்குள்ளாகி வந்திருந்தார்.
வாழ்க்கைக் குறிப்பு
லசந்தவின் இவரது தந்தை ஹரிஸ் விக்கிரமதுங்க கொழும்பு மாநகர சபை உறுப்பினராக ஐக்கிய தேசியக் கட்சி சார்பிலும் பின்னர் இலங்கை சுதந்திரக் கட்சி சார்பிலும் பல ஆண்டுகள் இருந்தவர். மிகவும் இளவயதிலேயே "சன்' பத்திரிகையில் ஒரு செய்தியாளராகச் சேர்ந்து தனது ஊடகத்துறை வாழ்வை ஆரம்பித்தார். 1982 ஆம் ஆண்டில் தி ஐலண்ட் பத்திரிகையில் இணைந்தார். அதே நேரம் அரசியலிலும் தன்னை இணைத்துக் கொண்டார். 1989 ஆண்டு நாடாளுமன்றத் தேர்தலில் கொழும்பு வடக்குத் தொகுதியில் போட்டியிட்டார். ஆனாலும் அவர் தெரிவு செய்யப்படவில்லை. அதன் பின்னர் ஆஸ்திரேலியா சென்று சிறிது காலம் தங்கிய பின்னர் மீண்டும் இலங்கை திரும்பி 1994 ஆம் ஆண்டில் சண்டே லீடர் பத்திரிகையை ஆரம்பித்தார்.
தாக்குதல்கள்
லசந்தவைக் கொலை செய்வதற்கு பல முயற்சிகள் மேற்கொள்ளப்பட்டிருந்தன. 1995 பெப்ரவரியில் லசந்த அவரது வாகனத்திற்குள் வைத்துத் தாக்கப்பட்டார். 1998 ஜூனில் அவரது வீட்டின் மீது கிரனேட் வீசப்பட்டது. 2005 அக்டோபரிலும் 2007 நவம்பரிலும் சண்டே லீடர் அச்சகத்திற்கு தீவைத்து நிர்மூலஞ் செய்வதற்கு முயற்சிகள் மேற்கொள்ளப்பட்டன. ஆனால், இந்த சம்பவங்களில் எந்தவொன்று தொடர்பிலும் பொலிஸார் உகந்த விசாரணைகளை நடத்தி சம்பந்தப்பட்டவர்களைச் சட்டத்தின் முன் நிறுத்தவில்லை என்பது குறிப்பிடத்தக்கது
படுகொலை
வழமைபோல் இவர் 2009, ஜனவரி 8 வியாழக்கிழமை காலை 09:30 மணியளவில் கொழும்பு கல்கிசையில் உள்ள 'லீடர் பப்ளிகேஷன்' அலுவலகத்திற்கு தனது தானுந்தில் சென்றுகொண்டிருந்தபோதே துப்பாக்கிச் சூட்டை நடத்தியுள்ளனர். தலையிலும் மார்பிலும் குண்டுகள் பாய்ந்து படுகாயமடைந்து மிகவும் ஆபத்தான நிலையில் இவர் உடனடியாக களுபோவில மருத்துவமனைக்குக் கொண்டு செல்லப்பட்டு அவசர சிகிச்சைக்குட்பட்டாலும், பிற்பகல் 1.45 மணியளவில் சிகிச்சை பலனின்றி உயிரிழந்தார்.
கொலையின் பின்னரான நிகழ்வுகள்
லசந்த விக்கிரமதுங்க படுகொலை செய்யப்பட்டதனை கண்டித்து கொழும்பில் 2009 சனவரி 9 ஆம் நாளில் பெரும் கண்டன ஆர்ப்பாட்டப் பேரணி நடைபெற்றது. நூற்றுக்கணக்கான ஊடகவியலாளர்கள், பொது அமைப்புக்கள் மற்றும் நாடாளுமன்ற உறுப்பினர்கள் கலந்து கொண்டனர் அமெரிக்கா, பிரித்தானியா, சீனா, ஐரோப்பிய ஒன்றியம், உலக வங்கி, உலக சமாதான சபை அத்தனையும் அவருக்காகக் அறிக்கைகள் வெளியிட்டன
விசாரணை
லசந்த விக்கிரமதுங்கவின் கொலை குறித்து கொழும்பு பயங்கரவாதத் தடுப்புப் பிரிவு நுவரெலியாவைச் சேர்ந்த வாகனத் திருத்தும் நிலையம் ஒன்றின் உரிமையாளரையும், இராணுவப் புலனாய்வுப் பிரிவு உறுப்பினர் ஒருவரையும் கைது செய்தது. இவர்களில் முதலாமவர் சிறையிலேயே உயிரிழந்தார். இராணுவப் புலனாய்வுப் பிரிவு உறுப்பினர் பிணையில் விடுதலை செய்யப்பட்டிருந்த நிலையில், இவர் மீதான வழக்கு 2013 செப்டம்பர் 6 இல் கல்கிசை நீதிமன்றத்தில் எடுத்துக் கொள்ளப்பட்ட போது பிரதம நீதிபதி ரங்க விமலசேன சட்டமா அதிபரின் ஆலோசனைக்கமைய இவரை விடுதலை செய்தார். தன்னிடம் புலனாய்வுப் பிரிவினர் கட்டாய வாக்குமூலம் வாங்கியதாக இக்கைதி முன்னர் தெரிவித்திருந்தார்
இறந்த பின் வெளியான தலையங்கம்
ஜனவரி 11-ம் தேதி வெளியாக வேண்டிய 'சண்டே லீடர்' பத்திரிகைக்கு, "மரணத்தின் பாதையை நான் அறிவேன்" என்ற தலைப்பில் ஒரு தலையங்கத்தை ஜனவரி 7-ம் தேதியே லசந்த எழுதுவிட்டார். இந்த தலையங்கம் அவர் இறந்த பின் பிரசுரமானது. லசந்த விக்கிரமதுங்க எழுதிய தலையங்கத்திலிருந்து சில பகுதிகள், :
யுனெஸ்கோ விருது
படுகொலை செய்யப்பட்ட லசந்த விக்கிரமதுங்கவுக்கு ஐநாவின் கல்வி மற்றும் கலாசார அமைப்பான யுனெஸ்கோ 2009 ஆம் ஆண்டுக்கான உலக பத்திரிகை சுதந்திர விருதை வழங்கியுள்ளது. இவ்விருது 2009, மே 3 ஆம் நாளன்று உலக பத்திரிகை சுதந்திர தினத்தில் கட்டார் நாட்டில் வழங்கப்பட்டது.
வெளி இணைப்புகள்
பகுப்பு:கொலை செய்யப்பட்ட இலங்கையின் ஊடகவியலாளர்கள் பகுப்பு:1958 பிறப்புகள் பகுப்பு:2009 இறப்புகள் பகுப்பு:இலங்கை பௌத்தர்கள் பகுப்பு:இலங்கை ஊடகவியலாளர்கள் பகுப்பு:இலங்கை வழக்கறிஞர்கள் பகுப்பு:சிங்கள ஊடகவியலாளர்கள்
களையூர் ஊராட்சி
களையூர் ஊராட்சி (Kalaiyur Gram Panchayat), தமிழ்நாட்டின் விழுப்புரம் மாவட்டத்தில் உள்ள வல்லம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1287 ஆகும். இவர்களில் பெண்கள் 615 பேரும் ஆண்கள் 672 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
எசுத்தர்
130px|thumb|எசுத்தருக்கு ஓர் எடுத்துக்காடாக கார்பாக்சைலிக் காடி (carboxylic acid) எசுத்தர். இப் படத்தில் R, R' ஆகியவை [[ஆல்க்கைல் (alkyl) அல்லது அரைல் (aryl) குழுவைக் குறிக்கும்]]
களையூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
எசுத்தர்
130px|thumb|[[பாசுபாரிக் காடி எசுத்தர்]]
களையூர் ஊராட்சி
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எசுத்தர்
அத்தர்கள் அல்லது ”எசுத்தர்கள்” (Esters) என்பவை ஓர் அமிலத்திலிருந்து தருவிக்கப்படும் வேதிச் சேர்மங்களாகும். இவற்றில் குறைந்தபட்சம் ஓர் ஐதராக்சில் குழு இடப்பெயர்ச்சி செய்யப்பட்டு அதற்குப் பதிலாக ஒரு ஆல்காக்சி குழு –O– இடம்பெற வேண்டும். அமிலங்கள் கரிம அமிலம் அல்லது கனிம அமிலம் இவற்றில் ஏதாவது ஒன்று இருக்கலாம். பொதுவாக எசுத்தர்கள் கார்பாக்சிலிக் அமிலங்கள் மற்றும் ஆல்ககால்களில் இருந்து தருவிக்கப்படுகின்றன. கிளிசராலின் கொழுப்பு அமில எசுத்தர்களான கிளிசரைடுகள் உயிரியலில் மிக முக்கியமான எசுத்தர்களாகும். ஏனெனில் இவை லிப்பிடுகளின் முக்கிய வகைகளில் ஒன்றாகத் திகழ்கின்றன. விலங்கு கொழுப்பு மற்றும் தாவர எண்ணெய்களின் பெரு மூலக்கூறுகளை உருவாக்குகின்றன. குறைந்த மூலக்கூறு எடையுள்ள எசுத்தர்கள் பொதுவாக வாசனை திரவியங்களாகப் பயன்படுத்தப்படுகின்றன. இவை அத்தியாவசிய எண்ணெய்களிலும் இன ஈர்ப்பு இயக்கு நீர்களிலும் காணப்படுகின்றன. டி.என்.ஏ. மூலக்கூறுகளின் முதுகெலும்பாக பாசுப்போயெசுத்தர்கள் உருவாகின்றன. நைட்ரோகிளிசரின் போன்ற நைட்ரேட்டு எசுத்தர்கள் அவற்றின் பண்புகளால் அறியப்படுகின்றன. பாலியெசுத்தர்கள் நெகிழிகளாக அறியப்படுகின்றன. இவற்றில் ஒருமங்கள் எசுத்தர் பங்கீடுகளால் இணைக்கப்படுகின்றன.
பெயர்க்காரணம்
எசுத்தர் என்ற சொல் 1848 ஆம் ஆண்டு செருமானிய வேதியியலரான லியோபோல்டு கெமிலின் என்பவரால் உருவாக்கப்பட்டது. அனேகமாக அசிட்டிக் எசுத்தர் என்ற சொற்களின் சுருக்கமாக இது இருக்கலாம்.
தமிழில் அத்தர் என்பதற்கு மூலச்சொல்லான அத்து என்றால் ”சேர்த்தல்”, ”பொருத்தல்”, “ஏற்க வைத்தல்” என பொருள் தருகிறது..
ஐயூபிஏசி முறை பெயரிடல்
எசுத்தர்களின் மூலக்கூற்று வாய்ப்பாடு வழக்கமாக RCO2R என்ற வடிவத்தில் எழுதப்படுகிறது. இங்கு இடம்பெற்றுள்ள R மற்றும் R′ என்பவை கார்பாக்சிலிக் அமிலம் மற்றும் ஆல்ககால்களில் உள்ள ஐதரோகார்பன்களின் பகுதிகளாகும். உதாரணமாக பியூட்டனால் மற்றும் அசிட்டிக் அமிலத்திலிருந்து பியூட்டைல் அசிட்டேட்டு என்ற எசுத்தர்  CH3CO2C4H9  என்று எழுதப்படுகிறது. BuOAc மற்றும் CH3COOC4H9 என்ற மாற்று வழிகளாலும் இதை எழுதுவர். பியூட்டைல் அசிட்டேட்டு ஐயூபிஏசி முறையில் பியூட்டைல் எத்தனோயேட்டு என்ற பெயரால் அழைக்கப்படுகிறது. அசிட்டிக் அமிலம் ஐயூபிஏசி முறையில் எத்தனாயிக் அமிலம் என்ற பெயரால் அழைக்கப்படுகிறது.
வளைய எசுத்தர்கள் அல்லது சைக்ளிக் எசுத்தர்கள் லாக்டோன்கள் என்று அழைக்கப்படுகின்றன. இவையும் கரிம அல்லது கனிம அமிலங்கள் எதிலிருந்தேனும் தருவிக்கப்படலாம். காமா வலேரோலாக்டோன் கரிம லாக்டோனுக்கு ஒரு எடுத்துக்காட்டாகும். ஆர்த்தோ எசுத்தர்கள் பொதுவாக வகைப்படுத்தப்படாத எசுத்தர் வகையாகும். இவ்வகை எசுத்தர்களின் பொது வாய்ப்பாடு RC(OR′)3 ஆகும். டிரையெத்திலார்த்தோபார்மேட்டு (HC(OC2H5)3) ஆர்த்தோபார்மிக் அமிலம் மற்றும் எத்தனாலில் இருந்து பெயரளவில் தருவிக்கப்படுகிறது.
கனிமவேதியியல் எசுத்தர்கள்
எசுத்தர்களை கனிம அமிலங்கள் மற்றும் ஆல்ககால்களிலிருந்தும் தருவிக்க இயலும். எனவே பெயரிடல் கனிம ஆக்சோ அமிலங்களுக்கும் அவற்றுடன் தொடர்புடைய எசுத்தர்களுக்கும் விரிவுபடுத்தப்படுகிறது. பாசுபாரிக் அமிலம் மற்றும் பாசுப்பேட்டு எசுத்தர்கள், கந்தக அமிலம், சல்பேட்டு எசுத்தர்கள், நைட்ரிக் அமிலம், நைட்ரேட்டு எசுத்தர்கள், போரிக் அமிலம் மற்றும் போரேட்டுகள் போன்றவற்றுக்கும் பெயரிடல் நீட்டிக்கப்பட்டது. உதாரணமாக டிரைபீனைல் பாசுப்பேட்டு என்பது பாசுப்பாரிக் அமிலம் மற்றும் பீனாலில் இருந்து தருவிக்கப்பட்ட எசுத்தராகும். கார்பானிக் அமிலத்தில் இருந்து கரிம கார்பனேட்டுகள் தருவிக்கப்படுகின்றன. உதாரணமாக எத்திலீன்கார்பனேட்டு கார்பானிக் அமிலம் மற்றும் எத்திலீன் கிளைக்காலில் இருந்து தருவிக்கப்படுகிறது.
அடிக்குறிப்புகளும் மேற்கோள்களும்
பகுப்பு:எசுத்தர்கள் பகுப்பு:வேதி வினைக்குழுக்கள்
மட்டக்களப்பு புகையிரத நிலையம்
மட்டக்களப்பு புகையிரத நிலையம் (Batticaloa Railway Station) மட்டக்களப்பு நகரில் உள்ள தொடருந்து நிலையம் ஆகும். இலங்கை இரயில்வேக்குச் சொந்தமான இது, மட்டக்களப்பு மாவட்டத்தை கொழும்பு போன்ற பிற மாவட்டங்களுடன் இணைக்கும் மட்டக்களப்பு வரையான புகையிரத சேவையாகும். இதன் சேவைகள் 1929 ஆம் ஆண்டில் ஆரம்பிக்கப்பட்டு உள்நாட்டுப் போர்க் காலத்தில் 90களில் நிறுத்தப்பட்டிருந்து. மட்டக்களப்பு வரையும் காணப்படும் இச்சேவைக்கு முன்னதாகவுள்ள நிலையம் ஏறாவூர் புகையிரத நிலையம் ஆகும்.
வெளி இணைப்புக்கள்
பகுப்பு:மட்டக்களப்பிலுள்ள கட்டடங்களும் கட்டமைப்புக்களும்
வீராணம் ஊராட்சி, சேலம்
வீராணம் ஊராட்சி (Veeranam Gram Panchayat), தமிழ்நாட்டின் சேலம் மாவட்டத்தில் உள்ள வலங்கைமான் ஊராட்சி ஒன்றியத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9770 ஆகும். இவர்களில் பெண்கள் 4803 பேரும் ஆண்கள் 4967 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆளுடையப் பிள்ளை
ஆளுடையப் பிள்ளை (பிறப்பு: 1934 ஜூன் 23) கல்வியாளராகவும், மாவட்ட ஆட்சியாளராகவும், இலங்கைத் தூதரக மூத்த அதிகாரியாகவும் பல்வேறு பதவிகளை வகித்துப் பணி புரிந்து ஓய்வு பெற்றவர்.
பிறப்பு
தனித்தமிழ் இயக்கத் தந்தை மறைமலையடிகளாரின் மகள் வழி பெயரன் ஆவார். நீலகிரி மாவட்டத்தில் அருவங்காடு என்னும் ஊரில் பிறந்தார். 1935 முதல் 1941 வரை மறைமலை அடிகளின் பல்லாவரம் வீட்டில் வளர்ந்த காரணத்தால் தமிழ் உணர்வு கொண்டார். பள்ளிப் படிப்பு 1948இல் நிறைவுற்றது. பின்னர் சென்னைப் பச்சையப்பன் கல்லூரியில் வணிகவியல்(ஆனர்சு) பயின்றார். சட்டக்கல்லூரியில் மாணவராகப் தம்மைப் பதிவு செய்து கொண்டார். 1959-60 இல் முதுவணிகவியல் படிப்பில் சேர்ந்தார்.
கருவி நூல்
ஆளுடையபிள்ளை ஐ. ஏ. எஸ்; (ஆசிரியர்: ராணிமைந்தன்) கலைஞன் பதிப்பகம், கண்ணதாசன் சாலை, தி.நகர் சென்னை-17
வெளி இணைப்பு
பகுப்பு:வாழும் நபர்கள் பகுப்பு:1934 பிறப்புகள்
சேரன்மகாதேவி முப்படாதியம்மன் கோயில்
சேரன்மகாதேவி முப்படாதியம்மன் கோயில் தமிழ்நாட்டில் திருநெல்வேலி மாவட்டம், சேரன்மகாதேவி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முப்பிடாதியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பேரரசர் டைக்ரேன்சு
இரண்டாம் டைக்ரேன்சு (Tigranes II, Տիգրան Բ), பரவலாக பேரரசர் டைக்ரேன்சு (Տիգրան Մեծ டைக்ரேன் மெட்சு; Τιγράνης ὁ Μέγας டைக்ரேனசு ஹொ மெகாசு; Tigranes Magnus) (கி.மு. 140 – 55) ஆர்மீனிய இராச்சியத்தின் அரசராக இருந்தவர் ஆவார். இவரது காலத்தில் உரோமைக் குடியரசுக்கு கிழக்கில் இருந்த மிகுந்த வலிமையான நாடாக ஆர்மீனிய இராச்சியம் விளங்கியது. டைக்ரேன்சு அர்த்தாக்சியட் அரசமரபைச் சேர்ந்தவராவார். இவரது ஆட்சிக்காலத்தில் ஆர்மீனிய அரசு மிகவும் விரிவடைந்திருந்தது. இதனால் பேரரசர் என அழைக்கப்பட்ட டைக்ரேன்சு பார்த்திய இராச்சியம், செலுக்சித் இராச்சியம், உரோமைக் குடியரசுடன் பல போர்களை நிகழ்த்தினார்.
மேலதிகத் தகவல்களுக்கு
பகுப்பு:கிமு 140 பிறப்புகள் பகுப்பு:கிமு 55 இறப்புகள் பகுப்பு:ஆர்மீனியா
இசுலாமாபாத்து மாதிரி சிறப்பு பொருளாதார மண்டலம்
இசுலாமாபாத்து மாதிரி சிறப்புப் பொருளாதார மண்டலம்  (Islamabad Model Special Economic Zone)  என்பது சீனா-பாக்கித்தான் பொருளாதார வழித்தடத்துடன் (CPEC) தொடர்புடைய இசுலாமாபாத்தின் இராவத் அருகே அமைந்துள்ள சிறப்புப் பொருளாதார மண்டலமாகும். கூட்டாட்சி தலைநகரில் உள்ள இந்த வகையான ஆரம்ப வசதியை இது குறிக்கிறது. இது 2023 ஆம் ஆண்டு சூலை மாதம் 18 ஆம் தேதியன்று நாட்டின் பிரதமர் செக்பாசு செரீப் இதற்கான அடிக்கல்லை  நாட்டி மண்டலத்தை திறந்து வைத்தார்.
பின்னணி
இந்த மண்டலம் தேசிய நெடுஞ்சாலை எண் -5 மற்றும் இசுலாமாபாத் விரைவுச்சாலை சந்திப்பில் 1,000 ஏக்கருக்கும் அதிகமான பிரதான தொழில்துறை பகுதியை உள்ளடக்கியுள்ளது. $2.5 பில்லியன் முதலீடுகளை இது ஈர்க்கும். சுமார் 1,000 வேலை வாய்ப்புகளை உருவாக்கும் என்று எதிர்பார்க்கப்படுகிறது. கூடுதலாக, நாட்டில் குறைந்த கார்பன் கால்தடம் தொழில்களின் வளர்ச்சியை வளர்ப்பது இதன் குறிக்கோள்களில் ஒன்றாகும்.
மேற்கோள்கள்
பகுப்பு:பாக்கித்தானிய பொருளாதாரம் பகுப்பு:பாக்கித்தானிய அமைப்புகள்
தேசிய நெடுஞ்சாலை 332ஏ (இந்தியா)
தேசிய நெடுஞ்சாலை 332ஏ (National Highway 332A), பொதுவாக தே. நெ. 332ஏ எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 32 ன் துணை பாதையாகும். தே. நெ. 332ஏ இந்தியாவில் தமிழ்நாடு மாநிலத்தில் செல்கிறது.
வழித்தடம்
தே. நெ. 332ஏ புதுச்சேரி மற்றும் தமிழ்நாட்டின் மாமல்லபுரத்தை இணைக்கிறது
வெளி இணைப்புகள்
பகுப்பு:இந்திய தேசிய நெடுஞ்சாலைகள் பகுப்பு:தமிழ்நாட்டில் தேசிய நெடுஞ்சாலைகள்
கோணங்கி நாயக்கனஅள்ளி
கோணங்கி நாயக்கனஅள்ளி (Konanginaickanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 6 கிலோமீட்டர் தொலைவில் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 1,024 குடும்பங்கள் வசிக்கின்றன. கிராமத்தின் மொத்த மக்கள் தொகையானது 4,378 ஆகும். இதில் பெண்களின் எண்ணிக்கை 2,047 என்றும், ஆண்களின் எண்ணிக்கை 2,331 என்றும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
துர்க்கா சரண நாகர்
ராமகிருஷ்ண பரமஹம்சரின் சீடரான துர்க்கா சரண நாகர் கிழக்கு வங்காளத்தின் (தற்போதைய வங்களாதேசம்) தேவ்போக்கில் 1846 ஆகஸ்டு 21இல் பிறந்தார். இவரது தந்தை தீனதயாள். ஹோமியோபதி மருத்துவரான துர்க்கா சரண நாகர் தமது அசாதாரணமான ஆளுமைக் குணத்தால் நாக மகாசயர் என்றழைக்கப்பட்டார்.(மகாசயர்=பெரியவர்). இவர், சுவாமி விவேகானந்தரால் ’உலகம் முழுவதும் சுற்றி வந்தும் நாக மஹாசயரைப் போன்ற மகானை எங்குமே பார்க்கவில்லை” என்று குறிப்பிடப்பட்டவர்.
ஐம்பது வருடங்களுக்கு ஒருமுறை வரும் அர்த்தோதய யோகம் (மஹாவாருணி யோகம்) எனும் புனித நாளன்று இவரது தந்தை புனித நீராடி வழிபட கங்கைக்கு தன்னை அழைத்துச் செல்லச் சொன்னார்.நாக மகாசயரோ "உண்மையான பக்தியிருந்தால் கங்கா தேவி அவனது வீடு தேடி வந்து அருள்புரிவாள்" என்று பதில் கூறினார். நாகமகாசயரின் கூற்றுப்படியே அர்த்தோதய யோக தினத்தன்று நாகமகாசயரின் வீட்டு முற்றத்தின் தென் கிழக்கு மூலையில் கங்கை நீரூற்று தோன்றியது.கிராம மக்களும் அந்த கங்கா நீரூற்றில் நீராடினர். பின்னாளில் இந்நிகழ்வு பற்றி கேள்விப்பட்ட சுவாமி விவேகானந்தர் "நாக மகாசயரைப் போன்ற மகான்களுக்கு எதுவும் சாத்தியமே; தங்களின் திட சங்கல்பத்தால் மனிதர்களுக்கு கணப்பொழுதில் முக்தி அளிக்க வல்லவர்கள் அவர்கள்" என்று குறிப்பிட்டார்.
மேற்கோள்கள்
பகுப்பு:ராமகிருஷ்ணரின் இல்லறச் சீடர்கள் பகுப்பு:1846 பிறப்புகள் பகுப்பு:வங்காள மக்கள் பகுப்பு:1899 இறப்புகள்
உள்ளுறுப்பு
உறுப்பு (Organ) என்பது ஒத்த செயல்பாடுகளைக் கொண்ட திசுக்களின் குழுவை குறிக்கிறது. தாவரம் மற்றும் விலங்குகளின் வாழ்க்கை உறுப்பு அமைப்புகளில் இணைந்த பல்வேறு உறுப்புகளை நம்பியுள்ளது. உடலின் வெளிப்புறத்தில் தெரியாமல் உடலுக்கு உள்ளேயே காணப்படும் உறுப்பு உள்ளுறுப்பு எனப்படும். பொதுவாக முதுகுநாணிகளின் உறுப்புகளை தோல் போர்த்தியிருக்கும். முதுகுத்தண்டு இல்லா பிராணிகளுக்கோ வெளிப்புறம் உள்ள எலும்பு மண்டலம் உள்ளுறுப்புக்களை காக்கிறது.
திசுக்கள் என்பவை செல்களின் குழுக்களாக இருக்கின்றன. அவை தோற்றத்தில் ஒத்திருக்கும். குறிப்பிட்ட உறுப்புகளின் உயிரியல் செயல்பாட்டை அவை செயல்படுத்துகின்றன. கொடுக்கப்பட்ட ஓர் உறுப்பில் பாரன்கைமா எனப்படும் சுரப்புக்கருப்பொருளும் இடையிடயே சிதறலாக அதற்குத் துணையாக சிட்ரோமா எனப்படும் தளப்பொருளும் காணப்படுகின்றன. ஒவ்வொரு உறுப்பும் அதற்கென ஒரு சிறப்பான முக்கியத் திசுவால் ஆக்கப்பட்டுள்ளது. மையோகார்டியம் என்பது இதயத்தின் தனித்துவமான திசுவாகும். அதே நேரத்தில் நரம்புகள், இரத்த நாளங்கள் மற்றும் இணைப்பு திசுக்கள் போன்றவை தளப்பொருள் திசுவகையில் அடங்கும். ஒர் உறுப்பை உருவாக்கும் முக்கிய திசுக்கள் ஒரே கிருமி அடுக்கில் இருந்து தோன்றும் என்பது போன்ற பொதுவான கருத்தோற்றம் கொண்டவையாகும். செயல்பாட்டுடன் தொடர்புடைய உறுப்புகள் பெரும்பாலும் முழு உறுப்பு அமைப்புகளை உருவாக்க இணைந்து ஒத்துழைக்கின்றன. பெரும்பாலான பல்லுயிர் உயிரினங்களில் பல உறுப்புகள் உள்ளன. பாக்டீரியா போன்ற ஒற்றை செல் உயிரினங்களில், செயல்பாட்டு உறுப்புகள் அனைத்தும் உள்ளுறுப்புகள் என அறியப்படுகிறது. தாவரங்களில், மூன்று முக்கிய உறுப்புகள் உள்ளன. ஒரு வெற்று உறுப்பு என்பது வெற்று குழாய் அல்லது வயிறு, குடல், சிறுநீர்ப்பை போன்ற பைகளை உருவாக்கும் ஓர் உள் உறுப்பு ஆகும். உடற்கூறியல் ஆய்வில், விசுகசு என்ற சொல் ஓர் உள் உறுப்பைக் குறிக்கிறது. விசுகெரா என்பது உள்ளுறுப்பின் பன்மை வடிவம். ஆகும். மனித உடலில் எழுபத்தொன்பது வகையான உறுப்புகள் அடையாளம் காணப்பட்டுள்ளன.
திசுக்கள்
மனித மற்றும் விலங்கு திசுக்களின் ஆய்வு திசுவியல் என்றும் அதன் நோய் தொடர்பான பிரிவு திசு நோயியல் எனவும் அழைக்கப்படுகிறது. தாவரங்களைப் பொறுத்தவரையில் இத்துறை தாவர உருவவியல் என்று அழைக்கப்படுகிறது. திசுக்களைப் படிப்பதற்கான பாரம்பரிய கருவிகளில் பாரஃபின் தொகுதி எனப்படும் பல்சர்க்கரையாலான ) வெண்மெழுகுப் பாகு பயன்படுத்தப்படுகிறது, உட்பொதிக்கப்பட்டு பின்னர் பிரிக்கப்பட்ட திசு திசுவியல் கறை மற்றும் ஒளியியல் நுண்ணோக்கி ஆகியவை இதில் அடங்கும் . கடந்த இரண்டு தசாப்தங்களில், எலக்ட்ரான் நுண்ணோக்கியும், ஒளிரும் நுண்ணோக்கி நுட்பம் மற்றும் உறைந்த திசு பிரிவுகளின் பயன்பாடு ஆகியவற்றின் முன்னேற்றங்கள் திசுக்களில் காணக்கூடிய விவரங்களை மேம்படுத்தியுள்ளன. இந்த கருவிகள் மூலம், திசுக்களின் பாரம்பரிய தோற்றங்கள் உடல்நலம் மற்றும் நோய்கள் ஆராயப்படுகின்றன. இது மருத்துவ நோயறிதல் மற்றும் முன்கணிப்பு ஆகியவற்றின் கணிசமான புதுப்பிப்புக்கு மிகவும் உதவுகிறது.
மேற்கோள்கள்
பகுப்பு:உடற்கூற்றியல்
கூண்டுக்கிளி
கூண்டுக்கிளி (Koondukkili) 1954 ஆம் ஆண்டு வெளிவந்த தமிழ்த் திரைப்படமாகும். விந்தன் எழுத, டி. ஆர். ராமண்ணா இயக்கத்தில் வெளிவந்த இத்திரைப்படத்தில் எம். ஜி. ஆர், சிவாஜி கணேசன், பி. எஸ். சரோஜா, டி. டி. குசலகுமாரி மற்றும் பலரும் நடித்திருந்தனர்.
மேற்கோள்கள்
பகுப்பு:1954 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
சிந்தாமணி நிகண்டு
thumb|250px|right|சிந்தாமணி நிகண்டு 1876 ஆம் ஆண்டுப் பதிப்பு, அப்போது நூலாசிரியர் அகவை 33 இதற்கு ஞானமூர்த்தி என்பவர் பொருளுதவி செய்துள்ளார். புதுவை குமாரவேல் முதலியார் இயற்றிய நேரிசை[[வெண்பா ஒன்றுடன் சேர்த்து இதில் 401 பாடல்கள் உள்ளன]]
நூலமைதி
நூலானது 386 விருத்தப் பாடல்களால் ஆனது. மற்றும் ஆசிரியர் எழுதிய காப்புச் செய்யுள் ஒன்று, அவையடக்கச் செய்யுள் ஒன்று, அ. சிவசம்புப்புலவர் எழுதிய சிறப்புப் பாயிரப் பாடல் 12 - என 400 பாடல்களைக் கொண்டது. சூடாமணி நிகண்டு நூலின் முதல் 11 தொகுதிகள் போல விருத்தப்பாவால் இதனைச் செய்துள்ளதாக ஆசிரியர் குறிப்பிடுகிறார. விருத்தப் பாவால் அமைந்த நூல் ஆதலால் சொற்களின் இரண்டாம் எழுத்து ஒன்றிவரும் எதுகை முறையில் இதில் உள்ள சொற்கள் தொகுக்கப்பட்டுள்ளன. பதிப்பாசிரியர்கள் இவற்றை அகர-வரிசையில் தொகுத்து நூலின் இறுதியில் பதிப்பித்துள்ளனர்.
வெளி இணைப்புகள்
பகுப்பு:நிகண்டுகள் பகுப்பு:19 ஆம் நூற்றாண்டுத் தமிழ் நூல்கள்
விளக்கணாம்பூண்டி தர்மராஜா கோயில்
விளக்கணாம்பூண்டி தர்மராஜா கோயில் தமிழ்நாட்டில் திருவள்ளூர் மாவட்டம், விளக்கணாம்பூண்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் தீமிதித்திருவிழா முக்கிய திருவிழாவாக நடைபெறுகிறது.
வறண்ட வன ஆய்வு நிறுவனம்
வறண்ட வன ஆராய்ச்சி நிறுவனம் (Arid Forest Research Institute) இந்தியாவில் இராசத்தான், மாநிலம் யோத்பூரில் அமைந்துள்ளது. வறண்ட காடு ஆய்வு நிறுவனம் என்றும் இதை அழைக்கலாம்.
இராசத்தான் மற்றும் குசராத்தின் வறண்ட மற்றும் அரை வறண்ட பகுதிகளின் வனப்பாதுகாப்பை அதிகரிக்கவும், அங்கு வாழ்கின்ற பல்லுயிரிகளை பாதுகாப்பதற்கும் அதிகரிப்பதற்கும் உகந்த தொழில்நுட்பங்களை வழங்குவதற்காக இந்த நிறுவனம் விஞ்ஞான ஆராய்ச்சிகளை நடத்தி வருகிறது. இந்திய அரசின் சுற்றுச்சூழல் மற்றும் வனத்துறை அமைச்சகத்தின் இந்திய வன ஆய்வு மற்றும் கல்வி அமைப்பின் கட்டுப்பாட்டின் கீழ் இந்நிறுவனம் செயல்படுகிறது.
வரலாறு
தேசியநெடுஞ்சாலை 65 இல் அமைந்துள்ள சோத்பூர் பாலிசாலையில் 66 ஏக்கர் பரப்பில் இந்நிறுவனம் அமைந்துள்ளது. இவ்வளாகத்தில் ஆரித் வன ஆராய்ச்சி நிறுவனத்துடன் வீட்டு வசதி அலுவலகக் கட்டிடங்கள், ஆய்வகங்கள், நூலகத்துடன் இணைந்த தகவல் மையம், சமுதாய மையம், விருந்தினர் மாளிகை, விஞ்ஞானிகள் விடுதி மற்றும் குடியிருப்புகள் போன்றவை அமைந்துள்ளன.
மத்திய வறண்ட மண்டல ஆராய்ச்சி நிறுவனத்தை ஒட்டி இந்நிறுவனத்துடன் கூடுதலாக ஒரு வளாகம் மனை எண் 729 இல் இணைந்துள்ளது. இதைத்தவிர வறண்ட வன ஆராய்ச்சி நிறுவனத்துக்கு மூன்று பரிசோதனைப் பகுதிகளும் ஒரு மாதிரி நாற்றுப்பண்னையும் பிரதான வளாகத்திற்கு அருகாமையில் உள்ளன.
ஆய்வு நிறுவனம் இயக்குநர் ஒருவரின் கட்டுப்பாட்டில் இயங்குகிறது. ஓர் ஆராய்ச்சி ஒருங்கிணைப்பாளர் குழுவும், வசதிகள் செய்து கொடுக்கும் ஓர் ஒருங்கிணைப்பாளர் குழுவும் இயக்குநருக்கு உதவியாக செயல்படுகின்றன, மேலும் இந்நிறுவனம் நல்ல ஆய்வக வசதிகளும், தொழில்நுட்ப வல்லுநர்களும் கொண்ட ஆறு பிரிவுகளாகப் பிரிக்கப்பட்டுள்ளது. அவை:
பிரிவுகள்
இப்பிரிவுகள் யாவும் தகவல் தொழில்நுட்பப் பிரிவு, வசதிகள் செய்து கொடுக்கும் பிரிவு ஒருங்கிணைப்பாளர், கணக்குப் பிரிவு, நூலகம் மற்றும் தகவல் மையம், விரிவாக்க மையம் போன்ற அமைப்புகளால் நன்கு உதவப்படுகிறது.
இரண்டு வனப்பாதுகாவலர்கள், ஒரு துணை வனப்பாதுகாவலர், 19 விஞ்ஞானிகள், ஒரு கட்டுப்பாட்டு அலுவலர், ஓர் உதவி நிர்வாக அலுவலர், இந்தி அலுவலர், ஒரு நூலகர், 6 ஆராய்ச்சி அலுவலர்கள், ஒரு வரம்பு அலுவலர், அமைச்சுப்பணியாளர், தொழில்நுட்ப அலுவலர் உள்ளிட்ட 133 அலுவலர்கள் இந்நிறுவனத்தில் பணிபுரிகின்றனர்.
திறன் மேம்பாடு மற்றும் ஆய்வுப் பயிற்சி
வசதிகள்
கணிப்பொறி ஆய்வகம், மாதிரி நாற்றங்கால், புவியியல் தகவல் முறைமை, சமுதாய மையம், மருத்துவமனை போன்றவை இந்நிறுவனத்தில் காணப்படும் வசதிகளாகும்.
கட்டாயப் பணிகள்
வறண்ட மற்றும் அரை வறண்ட பிராந்தியங்களாக சிறப்பு முக்கியத்துவம் கொண்ட இராசத்தான், குசராத் மற்றும் தாத்ரா மற்றும் நகர் அவேலி முதலான இடங்களில் பல்லுயிரிப்பெருக்கப் பாதுகாப்பும், உயிரின விரிவாக்கத்திற்கான வனவியல் ஆராய்ச்சி நிறுவனத்தின் முக்கியமான நோக்கங்களாகும்.
பூஜா ஹெக்டே
பூஜா ஹெக்டெ என்பவர் இந்தியத் திரைப்பட நடிகை. 2010 ஆம் ஆண்டிற்கான மிஸ் யுனிவர்சு அழகிப் போட்டியில் இரண்டாம் இடத்தைப் பிடித்தார். மிஷ்கின் இயக்கத்தில் ஜீவாவுடன் முகமூடி என்ற தமிழ்த் திரைப்படத்தின் மூலம் திரையுலகிற்கு அறிமுகமானார்.
மேற்கோள்கள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்திய நடிகைகள் பகுப்பு:மகாராட்டிர மக்கள்
கிளைப்பாட்டியல்
thumb|right|300px|உயிரினங்கள் இரண்டு இரண்டு கிளைகளாகப் பிரிவதையும், ஒவ்வொரு இரட்டைக் கிளைகளுக்கும் பொதுவாக ஒரேயொரு முன் உயிரிவகை இருப்பதையும் காணலாம். இதுவே கிளைப்பாடு என்னும் அண்மையில் ஏற்புபெற்று வளர்ந்து வரும் முறையாகும் கிளைப்பாட்டியல் என்பது படிவளர்ச்சி நோக்கில் உயிரினங்கள் எவ்வாறு ஒன்றுக்கொன்று தொடர்பு கொண்டுள்ளன, எவ்வாறு உயிரினங்கள் கிளைத்தன என்று பொருத்தி அறியும் இயல். முக்கியமாக இரண்டு கிளைவழி பெருகிய உயிரினங்கள் அனைத்துக்கும் பொதுவாக ஒரேயொரு முன் உயிரிவகை வடிவம்தான் உண்டு என்னும் கொள்கை உடையது. ஓரு முன்னுயிரான இனமும் அதன் வழி இரண்டிரண்டாக கிளைகள் வழி கிளைத்த எல்லா பிற உயிரினங்களும் ஒன்றாகச் சேர்ந்து ஒரு கொப்பு (clade, கிளேடு)) என்று அழைக்கப்படுகின்றது. இம்முறையானது 18 ஆம் நூற்றாண்டில் இருந்து லின்னேயசின் வழி வளர்ந்து வந்திருக்கும் உயிரினங்களை வகைப்படுத்தும் முறைகளில் இருந்து பல வழிகளில் மாறுபட்டது. இன்றுவரை உயிரியல் அறிவாளிகளால் பரவலாக அறியப்பட்டும் ஏற்கப்பட்டும் இருக்கும் அறிவியல் வகைப்பாட்டியலுக்கு இது மாறுதலான ஒரு முறையாக அமைந்துள்ளது.
கிளைப்பாட்டியலர் உயிரினங்களின் டி.என்.ஏ, ஆர்.என்.ஏ முதலானவற்றையும், கணினி முறைகளையும் கொண்டு கிளைத்தொடர்புகளை அறிவர். இவற்றிற்கு கிளைப்படம் (cladogam) என்று பெயர். இவ்வகைப் படங்களைக் கொண்டு காலங்காலமாக வளர்ச்சி பெற்று வந்திருக்கும் எல்லா உயிரினங்களையும் இணைத்து ஓர் உயிர்மரம் என்று கூறப்படும் படத்தை வரைய முற்படுகின்றனர்.
பகுப்பு:வகைப்பாட்டியல் பகுப்பு:பரிணாம உயிரியல் பகுப்பு:விலங்கியல்
வாஸ்து புருஷன்
வாஸ்து புருஷன் பற்றிய எண்ணக்கரு வாஸ்து சாஸ்திரத்தின் முக்கியமான ஒரு அம்சமாகும். இந்துக்களின் நம்பிக்கைகளின் அடிப்படையில் கட்டிடத்துக்குரிய நிலம் அல்லது மனை ஒரு சடப் பொருளாக அன்றி உயிர்ப்புச் சக்தி கொண்ட ஒன்றாகவே கருதப்படுகின்றது. இவ்வாறு ஒரு கட்டிட நிலத்தின் உயிர்ப்புச் சக்தியே வாஸ்து புருஷனாக குறியீடாக உருவகப் படுத்தப்பட்டிருப்பதாகச் சொல்லப்படுகின்றது. இக்குறியீடு வாஸ்து புருஷனை ஆண் பால், மனித உருவம் கொண்டவனாகச் சித்தரிக்கின்றது. வாஸ்து புருஷ மண்டலத்தில் முழு இடத்தையும் பிடித்துக்கொண்டு, வடகிழக்கில் தலையையும், தென்மேற்கில் காலையும் வைத்துக்கொண்டு வாஸ்து புருஷன் குப்புறக் கிடப்பதாகச் சொல்லப்படுகின்றது (படிமம் 1).
தோற்றம்
thumb|250px|படிமம்-1 வாஸ்துவும் வாஸ்து புருஷ மண்டலமும் வாஸ்து புருஷனுடைய தோற்றம் பற்றிக் கூறும் பழங்கதை ஒன்று வாஸ்து நூல்களிலே காணப்படுகின்றது. இதன்படி, பூமியையும், வான் வெளியும் தன்னுடைய உடம்பினால் வியாபித்துக்கொண்டு பூதமொன்று உருவானது. இதனைக் கண்ட பிரம்மா முதலிய தேவர்கள் பயந்து, எல்லோரும் கூடி அப் பூதத்தை முகம் குப்புறப் படுத்த நிலையில் அழுத்திப் பிடித்துக் கொண்டார்கள். இவ்வாறு செய்யும்போது எந்தெந்தத் தேவர்கள் அப் பூதத்தின் எப் பகுதியைப் பிடித்துக் கொண்டார்களோ அவர்களே உடலின் அப்பகுதிக்கு அதிபதிகளாகக் கருதப்படுகிறார்கள். இக்கதை, வாஸ்து புருஷ மண்டலத்தில் பல்வேறு கட்டங்கள் 45 தேவர்களுக்கு அதிபதித் தானங்களாகக் கருதப்படுவதற்கான காரணத் தொடர்பையும் விளக்குகிறது.
கட்டிட மனையும், வாஸ்து புருஷனும்
கட்டிட நிலம் அல்லது மனைக்கும், வாஸ்து புருஷனுக்கும் இடையே உள்ள தொடர்பைக் கூறும் சிற்பநூல்கள், ஒவ்வொரு மாதத்திலும் வெவ்வேறு திசைகளில் தலையை வைத்துக்கொண்டு, இடது கை மேலாகவும், வலது கை கீழேயும் இருக்கப் படுத்து இருப்பதாக உருவகப்படுத்துகின்றன.
இந்து சமய நம்பிக்கையுடையோர் புதிதாக வீடு கட்டும் பொழுது வாஸ்து பார்த்து அந்த வாஸ்து நேரத்தில் கட்டிடப் பணிகளைத் தொடங்குகின்றனர்.
வாஸ்து புருசன்
வாஸ்து புருசன் இடது கையைக் கீழேயும், வலது கையை மேலாகவும் வைத்துப் படுத்திருப்பார். ஒவ்வொரு மாதமும் விழிப்பது இல்லை. குறிப்பிட்ட எட்டு மாதங்களில் விழித்திருப்பார். அந்த நாட்களிலும் 3 3/4 நாழிகைதான் (1 1/2 மணி நேரம்) விழித்திருப்பார். அதில் 2 1/4 நாழிகைக்கு மேல் 3 3/4 நாழிகையில்தான் (36 நிமிடம்) வாஸ்து செய்வது சிறந்தது என்கிறார்கள்.
வாஸ்து புருசன் பணிகள்
வாஸ்து புருசன் விழித்திருக்கும் நேரங்களில் அவர் செய்யக்கூடிய பணிகள்
இதில் கடைசி 36 நிமிடங்களில் வாஸ்து செய்தால் வீடு சிறப்புடன் நிலைத்து நிற்கும்
வாஸ்து நேரம்
வாஸ்து வருடத்தில் எட்டு மாதங்களில் கீழ்காணும் அட்டவணைப்படி உள்ள நாள், நேரத்தில் வாஸ்து புருசன் விழித்திருக்கும் நேரம் வாஸ்து நேரம் எனப்படுகிறது.
பகுப்பு:கட்டிடக்கலை பகுப்பு:இந்து சமய நம்பிக்கைகள்
நன்மங்கலம் ஏரி
நன்மங்கலம் ஏரி (Nanmangalam Lake), சென்னை புறநகர் பகுதியான தாம்பரம் மாநகராட்சிக்கு உட்பட்டு,  நன்மங்கலம் வனப் பகுதியின் எல்லையில் சுமார் 3.04 கிலோ மீட்டர் பரப்பளவில் காஞ்சிபுரம் மாவட்டத்தில் அமைந்துள்ளது. இந்த ஏரியானது கோடை காலத்தில், இப்பகுதியினைச் சுற்றியுள்ள செம்பாக்கம், அஸ்தினாபுரம், நன்மங்கலம் உள்ளிட்ட குடியிருப்பு பகுதிகளுக்கு நீர் ஆதாரமாக விளங்குகிறது.
மாசுபடுதல்
முன்னர் இந்த ஏரியின் நீரானது குடிநீர், விவசாயம் மற்றும் வீட்டு உபயோகத்திற்காகப் பயன்படுத்தப்பட்டது. ஆனால் மாநகராட்சிக் கழிவுகள் இந்த ஏரியில் கொட்டப்படுவதால் ஏரி மாசடைந்து வருகின்றது.
மேற்கோள்கள்
பகுப்பு:காஞ்சிபுரம் மாவட்டம் பகுப்பு:ஆசிய ஏரிகள்
ரிச்சா பலோட்
ரிச்சா பலோட் இந்திய திரைப்பட நடிகையும் மாடல் அழகியுமாவார். இவர் இந்தி, தமிழ், தெலுங்கு திரைப்படங்களில் நடித்துள்ளார். 1991 ஆம் ஆண்டு முதலாவதாக லம்மே என்ற இந்தி திரைப்படத்தில் நடித்தார். 2000 ஆம் ஆண்டு நுவ்வே கவாளி என்ற தொலுங்குப்படத்தின் மூலம் தெலுங்கு திரையுலகிற்கு அறிமுகமான பலோட் சாஜாகான் திரைப்படம் மூலமாக தமிழுக்கு அறிமுகமானார்.
எஸ். முத்துக்குமாரன்
ஓய்வு பெற்ற உதவிப் பதிவாளர் நாயகமான '''எஸ். முத்துக்குமாரன்''' அவர்கள் ஈழத்தைச் சேர்ந்த வானொலி, மேடைநாடாகாசிரியராகவும் எழுத்தாளராகவும் உள்ள சமகாலத்தவராகும். இவர் சமகால எழுத்தாளரான சைவப் புலவர். எஸ். தில்லைநாதன் அவர்களின் மூத்த சகோதரர் என்பது குறிப்பிடத்தக்கது.
வாழ்க்கைக் குறிப்பு
மட்டக்களப்பு மாவட்டத்தில் துறைநீலாவணையில் சாமித்தம்பி, மாரிமுத்து தம்பதிகளுக்கு மூத்த மகனாக 1938-03-14 இல் பிறந்தார். மண்டூரை புகுந்தகமாகவும், கல்லடியைத் தற்போது வசிப்பிடமாகவும் கொண்டுள்ளார்.
அரச பணி
அரச சேவையில் 1958 ஆம் ஆண்டு இணைந்து பதிவாளர் நாயகம் திணைக்களத்தில் உதவிப் பதிவாளர் நாயகமாகப் பதவி வகித்து 1998 இல் ஓய்வு பெற்றார்.
நூல்கள்
வானொலியில் வெளியான நாடகங்களைத் தொகுத்து வீரவில்லாளி எனும் நாடகப் புத்தகம் 2008 வெளியானது.
மேடை நாடகம்
நாரதர் விளைத்த கலகம் எனும் கம்சரம்மானை இலக்கியத்திலுண்டான பகுதி நாடகமாக 1964-11-03 இல் தினகரனில் வெளியாகியது.
மேல்மருவத்தூர் அற்புதங்கள்
இசை
இபடத்திற்கு கே. வி. மகாதேவன் இசையமைத்தார்.
எஸ். முத்துக்குமாரன்
வானொலியில் ஒலிபரப்பான நாடகங்கள்
{| border="1" cellpadding="1" !width="100"| தலைப்பு !width="100"| இலக்கியம் !width="80"| ஒலிபரப்பான திகதி
மேல்மருவத்தூர் அற்புதங்கள்
தமிழ் பதிப்பு
பாடல் வரிகளை வாலி எழுதினார்.
தெலுங்கு பதிப்பு
இந்த படம் தெலுங்கில் ஆதி சக்தி மகிமலு என்று பெயரில் மொழிமாற்றம் செய்யப்பட்டது. தெலுங்கு பதிப்பின் பாடல்களை ராஜரிசி எழுதினார்.
வெளி இணைப்புகள்
பகுப்பு:1986 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்து பக்தி திரைப்படங்கள் பகுப்பு:இந்தியத் திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:ராஜேஷ் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள்
புரோமித்தியம்(III) ஆக்சைடு
புரோமித்தியம்(III) ஆக்சைடு (Promethium(III) oxide) என்பது Pm2O3 என்ற மூலக்கூற்று வாய்ப்பாடுடன் கூடிய ஒரு வேதிச் சேர்மம் ஆகும். பொதுவாகப் பரவலாகக் காணப்படும் புரோமித்தியம் சேர்மமாக, புரோமித்தியம்(III) ஆக்சைடு காணப்படுகிறது.
எஸ். முத்துக்குமாரன்
வானொலியில் ஒலிபரப்பான நாடகங்கள்
பகுப்பு:மட்டக்களப்பு மாவட்ட நபர்கள் பகுப்பு:ஈழத்து எழுத்தாளர்கள் பகுப்பு:ஈழத்து நாடகாசிரியர்கள்
புரோமித்தியம்(III) ஆக்சைடு
படிக அமைப்பு
புரோமித்தியம்(III) ஆக்சைடு முக்கியமான மூன்று படிகவமைப்புகளில் காணப்படுகிறது:
a,b,c (நானோ மீட்டர்| நா.மீ) என்பவை அணிக்கோவை அளபுருக்கள்,Z என்பது அணிக்கோவை தளத்தின் ஒரு அலகுக்கூட்டில் உள்ள அணுக்களின் எண்ணிக்கை, எக்சு கதிர் படிகவியல் தரவுகளில் இருந்து பெறப்பட்டது.
மேற்கோள்கள்
பகுப்பு:ஆக்சைடுகள் பகுப்பு:புரோமித்தியம் சேர்மங்கள் பகுப்பு:செசுகியுவாக்சைடுகள்
சுகம் எங்கே
சுகம் எங்கே 1954 ஆம் ஆண்டு வெளிவந்த தமிழ்த் திரைப்படமாகும். கே. ராம்நாத் இயக்கத்தில் வெளிவந்த இத்திரைப்படத்தில் கே. ஆர். ராமசாமி, கே. ஏ. தங்கவேலு மற்றும் பலரும் நடித்திருந்தனர்.
பகுப்பு:1954 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:சாவித்திரி நடித்த திரைப்படங்கள் பகுப்பு:கே. ஆர். ராமசாமி நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள்
ஐதராக்சைல்
ஐதராக்சைல் (Hydroxyl) என்று வேதியியலில் குறிக்கப்பெறுவது ஓர் ஆக்சிசன் அணுவும், ஓர் ஐதரசன் அணுவும் பகிர்வுப் பிணைப்பு (covalent bond) கொண்டு சேர்ந்த ஒரு குழு. இதில் உள்ள ஆக்சிசன் அணு இன்னும் பெரிய ஒரு சேர்மத்துடன் இணைந்த பகுதியாக இருந்தால், இந்த ஐதராக்சைல் (-OH) குழு, ஒரு வேதி வினைக்குழுவாக தொழிற்படும். மின்மமற்ற வடிவில் இதனை ஐதராக்சைல் தனி (= ஐதராக்சைல் ராடிசல், hydroxyl radical) என்றும் எதிர்மின்மம் கொண்ட ஐதராக்சைலை (hydroxyl anion) ஐதராக்சைடு (hydroxide) என்றும் அழைப்பர். ஐதராக்சைடு என்பது ஒன்றுக்கும் மேற்பட்ட அணுக்கள் கொண்ட எதிர்மின்மம் தாங்கிய ஒரு மின்மி. இதனை HO¯ அல்லது ¯OH எதிர்மின்மி (anion) என்பர். ஐதராக்சைடு எதிர்மின்மி ஒரு "காரம்" ஆகவே காரக் கரைசல்கள் செய்ய இவை பயன்படுகின்றன (எடுத்துக்காட்டாக சோடியம் ஐதராக்சைடு (NaOH))
ஐந்தாக்சைல் வேதி வினைக்குழு
thumb|[[ஐதரசன்-ஆக்சிசன் சேர்ந்த ஐதராக்சைல் குழு (-OH)]] ஐதராக்சைல் குழு என்னும் சொல்லாட்சி கரிம வேதியியலில் அது ஐதரசனுக்கு மாற்றீடாகப் (substituent) பயன்பட்டால் அதனை –OH வேதி வினைக்குழு என்பர். இப்படி ஐதராக்சைல் குழு கொண்ட கரிமவேதிச் சேர்மங்கள் ஆல்க்கஃகால்கள் (alcohols) எனப்படும். இவற்றுள் மிக எளிமையானவை ஆல்க்கைல் எனப்படும். இவ் ஆல்க்கைலின் வாய்பாடு: CnH2n+1-OH
ஐதராக்சைல் தனி
thumb|right|200px|ஐதராக்சைல் குழுவின் முத்திரட்சி (3தி, 3D) ஒப்புரு ( model).
இவற்றையும் பார்க்கவும்
ஐதராக்சைடுகள்
பகுப்பு:வேதி வினைக்குழுக்கள் பகுப்பு:ஆல்க்கஃகால்கள் பகுப்பு:ஆல்ககால்கள் பகுப்பு:ஐதராக்சைடுகள்
பூஜா
பூஜா என்ற பெயரில் உள்ள கட்டுரைகள்;
லூஜ்
லூஜ் (Luge) குளிர்கால விளையாட்டுக்களில் இடம்பெறும் உடல் திறன் விளையாட்டு ஆகும். இப்போட்டிகளில் ஒருவர் அல்லது இருவர் பயணிக்கத்தக்க சிறு இசுலையில் மல்லாந்து படுத்தவாறு (தலை மேலாகவும் கால்கள் முன்புறம் நீட்டியவாறும்) செல்வர். கால்களால் இசுலையின் கைப்பிடிகளை வலித்தும் அல்லது எதிர் தோள்பட்டையில் அழுத்தம் கொடுத்தும் செல்லும் திசையை மாற்றவியலும். பந்தய இசுலைகள் ஒற்றையருக்கு 21–25 கிலோகிராமாகவும் (46–55 பவு) ஆகவும் இரட்டையருக்கு 25–30 கிலோகிராமாகவும் (55–66 பவு) உள்ளது. இவ்வாறான இசுலைகளில் சறுக்கும் மூன்று விளையாட்டுக்களான பாப் இசுலெட், எலும்புக்கூடு பனிச்சறுக்கு மற்றும் லூஜில் இதுவே மிகவும் விரைவானதும் அபாயகரமானதும் ஆகும். இதில் போட்டியாளர்கள் 140 மணிக்கு கிமீ (87 மை/மணி) பயணிக்க இயலும். 2010 குளிர்கால ஒலிம்பிக் விளையாட்டுக்களுக்கு முன்னதாக கனடாவில் நடந்த போட்டியொன்றில் ஆத்திரியாவைச் சேர்ந்த மானுவல் ப்ஃபிஸ்டர் மிக விரைவான சாதனையாக 154 மணிக்கு கிமீ (95.69 மை/மணி) எட்டியுள்ளார். வான்கூவரில் நடந்த 2010 குளிர்கால ஒலிம்பிக் விளையாட்டுப் போட்டிகள் போது தடகளம் மிகவும் விரைவான ஒன்றாக கூறப்பட்ட முறையீடுகளிடையே சியார்சியாவின் போட்டியாளர் பயிற்சியின்போது உயிரிழந்தார்.
லூஜ் என்ற சொல் முதன்முதலில் 1905இல் பயன்படுத்தப்பட்டுள்ளது; இதன் மூலம் சுவிட்சர்லாந்தின் பிரான்சிய வழக்கிலிருந்து சிறு பனிச்சறுக்கு ஊர்தி எனப் பொருள்படும் கால்லிய வேரிலிருந்து வந்துள்ளதாக அறியப்படுகிறது.
மேற்சான்றுகள்
பகுப்பு:பனி விளையாட்டுக்கள்
2018 பொதுநலவாய விளையாட்டுக்கள்
2018 பொதுநலவாய விளையாட்டுக்கள் (2018 Commonwealth Games) 2018 ஏப்ரல் 4 முதல் 2018 ஏப்ரல் 15 வரை ஆத்திரேலியாவில் குயின்ஸ்லாந்து மாநிலத்தில் கோல்ட்கோஸ்ட் நகரில் பொதுநலவாய நாடுகளுக்கிடையே நடைபெற்ற பன்னாட்டு பல்துறை விளையாட்டுப் போட்டிகள் ஆகும். இதனை நடத்துவதற்கான ஏல முடிவு செயிண்ட் கிட்சின் தலைநகர் பாசெட்டெரேயில் நவம்பர் 11, 2011 அன்று அறிவிக்கப்பட்டது. ஆத்திரேலியா பொதுநலவாய விளையாட்டுக்களை நடத்தியது இது ஐந்தாவது முறையாகும். முதற் தடவையாக ஒரு பன்னாட்டு விளையாட்டுப் போட்டிகளில் ஆண்களுக்கும் பெண்களுக்கும் என சம அளவில் விளயாட்டுப் போட்டிகள் நடத்தப்பட்டன.
விளையாட்டுக்கள்
பொதுநலவாய கட்டுப்பாட்டு அமைப்பின் நிருவாகத்தின் கீழ் 26 விளையாட்டுக்கள் அங்கீகரிக்கப்பட்டுள்ளன. இவற்றில் அடிப்படையான 10 விளையாட்டுகள், ஆகக் கூடியது 17 விளையாட்டுகள் எந்த ஒரு பொதுநலவாய விளையாட்டுகளிலும் விளையாடப்படலாம். 10 அங்கீகரிக்கப்பட்ட விளையாட்டுக்கள்: தடகளம், இறகுப்பந்தாட்டம், குத்துச்சண்டை, வளைதடி, புற்றரை பந்துருட்டல், வலைப் பந்தாட்டம் (பெண்கள்), எழுவர் ரக்பி, சுவர்ப்பந்து, நீச்சல், பாரம் தூக்குதல் ஆகியனவாகும். நீச்சல், தடகளம், மிதிவண்டி ஓட்டம், மேசைப்பந்தாட்டம், பாரம் தூக்குதல், புற்றரைப் பந்துருட்டல் ஆகிய 9 விளையாட்டுகளில் மாற்றுத்திறனாளருக்கான போட்டிகள் இடம்பெற்றன. கடற்கரை கைப்பந்தாட்டம் 18வது விளையாட்டாக 2016 மார்ச் 8 இல் அறிவிக்கப்பட்டது.
பெரும்பாலும் 2014 பொதுநலவாய விளையாட்டுக்கள் போன்றே விளையாட்டுகள் நடைபெற்றன. யுடோ இம்முறை நடைபெறவில்லை. ஆனால், கூடைப்பந்தாட்டம், மற்றும் பெண்களுக்கான எழுவர் ரக்பி, கடற்கரை கைப்பந்தாட்டம் ஆகியன சேர்த்துக்கொள்ளப்பட்டன.
பதக்க நிலவரம்
நடத்தும் நாடு (ஆத்திரேலியா)
ஊக்கமருந்து
இந்தியாவின் சார்பில் பெண்கள் 53கிகி பாரம்தூக்கலில் தங்கம் வென்ற கும்க்சம் சஞ்சிதா சானு ஊக்கமருந்துக்கு எதிரான சோதனையில் ஊக்கமருந்து பயன்படுத்தியுள்ளமை தெரிய வந்தது. இவரது தங்கப் பதக்கம் மீளப் பெற்றுக் கொள்ளப்படும் பட்சத்தில் வெள்ளிப் பதக்கம் பெற்ற பப்புவா நியூ கினியைச் சேர்ந்த தீக்கா தோவா தங்கப் பதக்கத்தையும், வெண்கலம் பெற்ற கனடாவின் ரேச்சல் பாசினெட் வெள்ளிப் பதக்கத்தையும், இலங்கையைச் சேர்ந்த சமாரி வர்ணகுலசூரியா வெண்கலமும் பெறலாம் என எதிர்பார்க்கப்படுகிறது.
வெளியிணைப்புகள்
பகுப்பு:பொதுநலவாய விளையாட்டுக்கள் பகுப்பு:குயின்ஸ்லாந்து பகுப்பு:ஆஸ்திரேலியாவில் விளையாட்டு பகுப்பு:2018 இல் விளையாட்டுகள்
ஆனே ஆப்பில்பாம்
ஆனே ஆப்பில்பாம் (Anne Elizabeth Applebaum 1964) என்பவர் அமெரிக்காவில் வெளிவரும் வாசிங்டன் போஸ்ட் என்ற செய்தித்தாளின் பத்தி எழுத்தாளர். நூலாசிரியர் மற்றும் வரலாற்றுப் பேராசிரியப் பெண்மணி ஆவார். இவர் புலிட்சர் பரிசு பெற்றவர். இலண்டன் பொருளியல் பள்ளியில் வருகைதரு பேராசிரியராக இருக்கிறார்.
பிறப்பும் படிப்பும்
ஆனே ஆப்பில்பாம் வாசிங்டன் டி. சி. நகரில் பிறந்தார். முற்போக்கு யூதக் குடும்பத்தில் இவர் வளர்ந்தார். சிட்வெல் பிரண்ட்ஸ் பள்ளியில் படித்தபிறகு யேல் பல்கலைக் கழகத்தில் பட்டம் பெற்றார். இலண்டன் பொருளியல் பள்ளியில் பன்னாட்டு உறவு என்ற பிரிவில் முதுவர் பட்டம் பெற்றார். ஆக்சுபோர்டில் தூய அந்தோணி கல்லூரியில் படித்தார்.
மேற்கோள்
பகுப்பு:அமெரிக்கப் பெண்கள் பகுப்பு:அமெரிக்க எழுத்தாளர்கள் பகுப்பு:1964 பிறப்புகள் பகுப்பு:யேல் பல்கலைக்கழக முன்னாள் மாணவர்கள் பகுப்பு:வாழும் நபர்கள்
மகேந்திரநாத் குப்தர்
ராமகிருஷ்ண பரமஹம்சரின் இல்லறச்சீடரான மகேந்திர நாத் குப்தர் ’ஸ்ரீராமகிருஷ்ணரின் அமுதமொழிகள்’ நூலின் ஆசிரியர். இவர் 1854 ஜுலை 14 ஆம் தேதி கல்கத்தாவில் பிறந்தார். இவர் தேதி, நேரம் உட்பட எழுதி வைத்த நாட்குறிப்புகளின் தொகுப்பே ஸ்ரீராமகிருஷ்ணரின் அமுதமொழிகள்’ என்னும் நூல். இவர் பிரம்ம சமாஜத் தலைவர் கேசவ சந்திர சேனின் உறவுப் பெண்ணான நிகுஞ்ச தேவியை திருமணம் செய்தவர். கல்கத்தா பள்ளிகளில் தலைமை ஆசிரியராகப் பணியாற்றியவர். 1882 பிப்ரவரியில் ராமகிருஷ்ண பரமஹம்சரை சந்தித்தார். அப்போது ஈசுவர சந்திர வித்தியாசாகரின் சியாம் பஜார் கிளைப் பள்ளியில் தலைமை ஆசிரியராக இருந்தார். ம- என்பது இவரது பெயரின் சுருக்கமாகவும் புனைப்பெயராகவும் அமைந்தது. அமுதமொழிகளில் இவர் மாஸ்டர் என்று அழைக்கப்பட்டது குறிப்பிடப்பட்டுள்ளது.
மேற்கோள்கள்
பகுப்பு:ராமகிருஷ்ணரின் இல்லறச் சீடர்கள் பகுப்பு:1854 பிறப்புகள் பகுப்பு:1932 இறப்புகள்
முத்துக்கு முத்தாக (திரைப்படம்)
முத்துக்கு முத்தாக (ஆங்கிலம்:Muththukku Muththaaga) என்பது ராசு மதுரவனால் இயக்கி, தயாரிக்கப்பட்ட தமிழ்த் திரைப்படமாகும். இத் திரைப்படம் இயல்பான தென்னிந்திய குடும்பத்தின் உறவுகளின் பிரிவுகளால் ஏற்படும் சிக்கல்கள், மற்றும் இக்கால கட்டத்தில் அதன் வலிமை மற்றும் வலிகளை சொல்லும்படமாக உருவாக்கப்பட்டுள்ளது.
காலித் மசால்
காலித் மசால், (خالد مشعل Khālid Mashʻal, Levantine Arabic:, also transcribed Khaled Mashaal, Khaled Meshaal and Khalid Mish'al; born 28 May 1956) என்பவர் பாலஸ்தீன விடுதலை இயக்கமான ஹமாஸ் அமைப்பின் முக்கியத் தலைவராவார். 2004ல் அப்துல் அஜீஸ் அல்-ரான்திசியின் படுகொலைக்குப் பின் ஹமாஸ் இயக்கத்தை தலைமையேற்று நடத்தி வருகிறார். சிரியாவல் உள்ள ஹமாஸின் அரசியல் அலுவலகத்திற்கும் இவரே தலைவராக உள்ளார்.
2010ல் பிரித்தானிய பத்திரிக்கையான நியூ ஸ்டேட்ஸ்மேன் காலித் மசாலை 'உலகின் செல்வாக்கு மிக்க 50 நபர்கள்' பட்டியலில் இவரை 18வது நபராக அறிவித்தது. . ஹமாஸ் இயக்கத்தின் 25வது வருட தொடக்க நிகழ்வுகளை ஒட்டி 45வருடத்திற்குப் பின் மீண்டும் பாலஸ்தீனத்திற்கு வந்துள்ளார்.
ஹமாஸால் போர்க்கைதியாக பிடிக்கப்பட்ட இசுரேல் இராணுவ வீரர் கிலாத் சலீத் என்பவருக்கு பகரமாக பாலஸ்தீன கைதிகள் 1000 பேரை விடுவிக்க நடைபெற்ற பேச்சுவார்த்தையில் முக்கிய நபராக அறியப்பட்டார்.
மேற்கோள்கள்
பகுப்பு:பாலத்தீனர்கள் பகுப்பு:1956 பிறப்புகள் பகுப்பு:வாழும் நபர்கள்
முதலிபாளையம் ஊராட்சி
முதலிபாளையம் ஊராட்சி (Mudalipalayam Gram Panchayat), தமிழ்நாட்டின் திருப்பூர் மாவட்டத்தில் உள்ள திருப்பூர் வட்டாரத்தில் அமைந்துள்ளது. இந்த ஊராட்சி, பல்லடம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6267 ஆகும். இவர்களில் பெண்கள் 2959 பேரும் ஆண்கள் 3308 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தண்டையார்பேட்டை அருணாச்சலேசுவரர் கோயில்
தண்டையார்பேட்டை அருணாச்சலேசுவரர் கோயில் என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் தண்டையார்பேட்டை புறநகர்ப் பகுதியில் அமைந்துள்ள ஒரு சிவன் கோயில் ஆகும்.
கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள தண்டையார்பேட்டை அருணாச்சலேசுவரர் கோயிலின் புவியியல் ஆள்கூறுகள், 13.13306°N, 80.29209°W ஆகும்.
தமிழக அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
வெளி இணைப்புகள்
பகுப்பு:சென்னை மாவட்டத்திலுள்ள சிவன் கோயில்கள்
சங்கம்பட்டி வெங்கடாசலபதி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் நான்காவது சனி கிழமை, முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பூர்ண சந்திர கோஷ்
ராமகிருஷ்ண பரமஹம்சரின் இல்லறச்சீடரான பூர்ண சந்திர கோஷ் 1871ஆம் ஆண்டின் பிற்பகுதி அல்லது 1872 ஆம் ஆண்டின் முற்பகுதியில் பிறந்திருக்கக் கூடும். இவர் வடக்கு கல்கத்தாவில் பிறந்தவர். இவரது பெற்றோர் ராய்பகதூர் தீனநாத் கோஷ், கிருஷ்ணமானினி. இவர் ’ம-’ தலைமையாசிரியராக இருந்த வித்யாசாகரின் பள்ளியில் படித்துவந்தார். ம- இவரை 1885 ஆம் ஆண்டு மார்ச்சு மாதத்தில் ராமகிருஷ்ண பரமஹம்சரிடம் அழைத்துச் சென்றார். இவர் ஸ்ரீராமகிருஷ்ணரால், விஷ்ணுவின் அம்சமாகவும் ஈசுவர கோடிகளில் ஒருவராகவும் அடையாளம் காட்டப்பட்டவர்
மேற்கோள்கள்
பகுப்பு:ராமகிருஷ்ணரின் இல்லறச் சீடர்கள்
செஸ்டர் கவுண்டி வரலாற்று கழகம்
வரலாறு
டாக்டர் ராபர்ட் லுகென்ஸ் என்பவா் 2011முதல் 2015 வரை செஸ்டர் கவுண்டி ஹிஸ்டாரிகல் சொசைட்டி ஜனாதிபதியாக பணியாற்றினார். இவா்லுகேன்ஸ் சமூகத்தின் கட்டிடங்கள் மற்றும் பிற வசதிகளை புதுப்பித்தல் மற்றும் அழகுபடுத்துவதை மேற்பார்வையிட்டார். சமுதாயத்திற்கான அரசு மானியங்களை அவர் வாங்கினார் மற்றும் டெய்லி லோக்கல் நியூஸ்ஸில் ஒரு வரலாற்று கட்டுரையை வெளியிட்டார்.
கட்டிடம்
thumb|Horticultural Hall in the 1870s வரலாறு மையம் 56,000 சதுர அடி சதுரங்கள் ஆகும், இது வரலாற்று சமுதாயத்தை கொண்டுள்ளது. இதில் இரண்டு இணைக்கப்பட்ட கட்டிடங்கள் உள்ளன.
1848 ஆம் ஆண்டில் புகழ்பெற்ற கட்டிடக்கலைஞர் தாமஸ் யூ. வால்டர் வடிவமைத்த பழைய கட்டிடம், தோட்டக்கலை மண்டபம் என அழைக்கப்பட்டது. இது 1852 பென்சில்வேனியா மகளிர் உரிமைகள் மாநாட்டின் தளம்.
1979 ஆம் ஆண்டில் அந்த கட்டிடங்கள் நவீனமயமாக்கப்பட்டன, மேலும் 500,000 கையெழுத்துப் பிரதிகளை, 80,000 புகைப்படங்கள் மற்றும் 20,000 தொகுதிகளைக் கொண்டது. வரலாற்று இடங்கள் பற்றிய தேசியப் பதிவு 2006 இல் "அமெரிக்காவின் டஜன் கணக்கான தனிச்சிறப்புள்ள இடங்களில்" ஒன்றை வெஸ்ட் செஸ்டர் என்று பெயரிட்டது.
பொன்னாவாரை
பொன் ஆவாரை (Senna occidentalis) என்பது அமெரிக்காவைத் தாயகமாகக் கொண்ட ஒரு பெரு வெப்பமண்டல தாவர இனமாகும். இந்த இனம் முன்பு காசியா இனத்தில் சேர்க்கபட்டிருந்தது.
எமோடின் எனப்படும் ஆந்த்ராகுவினோனின் அறியப்பட்ட நச்சு பொருளைக் கொண்டிருப்பதால், இந்த தாவரம் கால்நலைகளுக்கு நச்சு என்று அறியப்படுகிறது. மேலும் இதன் விதைகளில் கிரைசரோபின் (1,8-டைஹைட்ராக்ஸி-3-மெத்தில்-9-ஆந்த்ரோன்) மற்றும் என்-மெத்தில்மார்போலின் ஆகியவை உள்ளன.
பயன்கள்
ஜமைக்காவில் இதன் விதைகளை வறுத்து, காய்ச்சி, மூல நோய், கீல்வாதம், வாத நோய், நீரிழிவு நோய்களுகு சிகிச்சை அளிக்க தேநீராகக் கொடுக்கப்படுகிறது. வலது|thumb| விதைகள் பொன்னாவாரையின் விதைகளை வறுத்து காபிக்கு மாற்றாக பயன்படுத்தலாம். அவை காபியில் கலப்படமாகவும் பயன்படுத்தப்பட்டுள்ளன. பொன்னாவாரை விதை காபியில் குறிப்பிடத்தத்தாக காஃவீன் இல்லை.
இதன் இலைகள் நச்சு என்று கூறப்பட்டாலும், இவற்றை, மாலத்தீவு மொழியில் திகுதியாரா, என்ற பெயரில் பல நூற்றாண்டுகளாக மாலைத்தீவின் உணவான மாஸ் ஹுனி போன்ற உணவுகளிலும், மருத்துவ தாவரமாகவும் பயன்படுத்தப்படுகிறது.
இந்த தாவரம் முக்கியமாக இந்தியாவில் எலும்பு முறிவு, சுளுக்கு ஆகியவற்றின் சிகிச்சைக்கு மூலிகையாக பயன்படுத்தப்படுகிறது.
நச்சுத்தன்மை
இந்தியாவில் உள்ள பழங்குடி மக்களால் இந்த தாவரத்தின் கிட்டத்தட்ட அனைத்து பகுதிகளும் (இலை, வேர், விதைகள்) உணவாகவும் மருந்தாகவும் பயன்படுத்தப்படுகின்றன. எவ்வாறாயினும், இந்த விதைகளை உட்கொள்வதால் பழங்குடியின குழந்தைகள் கடுமையான மூளை வீக்கத்தால் பாதிக்கப்பட்டு அதால் அக் குழந்தைகளின் இறப்புக்கான சாத்தியமான காரணமாக அடையாளம் காணப்பட்டுள்ளது. அந்த இரப்புகளுக்கு காரணம் இத்தாவரமே என்று கண்டறியப்பட்டபிறகு, இறப்பு எண்ணிக்கை சரிந்தது.
குறிப்புகள்
பகுப்பு:பூக்கும் தாவரங்கள்
வலசையூர் ஊராட்சி
வலசையூர் ஊராட்சி (Valasaiyur Gram Panchayat), தமிழ்நாட்டின் சேலம் மாவட்டத்தில் உள்ள அயோத்தியாபட்டணம் வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வசந்தவாடி அஞ்சூரம்மன் கோயில்
வசந்தவாடி அஞ்சூரம்மன் கோயில் தமிழ்நாட்டில் காஞ்சிபுரம் மாவட்டம், வசந்தவாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.